Diari Oficial de la Generalitat Valenciana


Sumari del DOGV 5203, del 21-02-2006 (2006/1527)

RESOLUCIÓ de 20 de gener de 2006, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció del títol oficial d'Enginyer en Informàtica a la Universitat Cardenal Herrera-CEU.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5203

Data del DOGV
:   21-02-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/1527


Data del document
:   20-01-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Universitat Cardenal Herrera-Ceu
    * legislació
    * universitat
    * informàtica
    * ensenyament privat
    * títol d'estudis

RESOLUCIÓ de 20 de gener de 2006, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció del títol oficial d'Enginyer en Informàtica a la Universitat Cardenal Herrera-CEU. [2006/1527]  
El Decret 217/2004, de 8 d'octubre, del Consell de la Generalitat, autoritzà l'ampliació d'ensenyaments a la Universitat Cardenal Herrera-CEU, per a implantar els ensenyaments universitaris conduents a l'obtenció del títol oficial d'Enginyer en Informàtica (2n cicle).  
Este decret establix que la posada en funcionament dels ensenyaments serà autoritzada pel conseller d'Empresa, Universitat i Ciència, una vegada homologat pel Govern el títol oficial a expedir pel centre.  
Per acord de la Comissió Acadèmica del Consell de Coordinació Universitària de data 15 de desembre de 2004, s'homologuen els plans d'estudis conduents a l'obtenció del títol d'Enginyer en Informàtica (2n cicle).  
Per acord del Consell de Ministres de 3 de juny de 2005, s'homologa el títol d'Enginyer en Informàtica (2n cicle), de l'Escola Superior d'Ensenyaments Tècnics de la Universitat Cardenal Herrera-CEU. I es publiquen posteriorment els plans d'estudis corresponents en el Boletín Oficial del Estado per Resolució de 14 de setembre de 2005 de la Universitat Cardenal Herrera-CEU.  
Vistos l'article 35 apartat 4 de la Llei Orgànica 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre creació i reconeixement d'universitats i centres universitaris, i en l'exercici de les atribucions conferides per l'article 35 de la Llei de Govern Valencià, resolc:   
Primer  
Autoritzar a la Universitat Cardenal Herrera-CEU la posada en funcionament dels ensenyaments conduents a l'obtenció del títol oficial d'Enginyer en Informàtica (2n cicle) a l'Escola Superior d'Ensenyaments Tècnics que seran organitzats al campus d'Alfara del Patriarca.  
Segon  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Cardenal Herrera-CEU haurà de sotmetre a avaluació de l'Agència Nacional d'Avaluació de la Qualitat i Acreditació el desenvolupament efectiu dels corresponents ensenyaments.  
Tercer  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
De conformitat amb el que s'ha establit en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, la present resolució, que posa fi a la via administrativa podrà ser recorreguda potestativament en reposició, o bé es podrà plantejar directament recurs contenciós administratiu, en els terminis i davant l'òrgan que s'indiquen a continuació:  
a) El recurs de reposició haurà d'interposar-se davant el conseller d'Empresa, Universitat i Ciència en el termini d'un mes comptador des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
València, 20 de gener de 2006.. El conseller: Justo Nieto Nieto.